17/19-1

**Informasjon om endring i feie og tilsynsgebyr.**

Siden 2003 har betaling for feiing vært fakturert etterskuddsvis etter utført feiing mens tilsynsgebyret har vært en flat årlig avgift.

Nytt lovverk sier at feiervesenet nå skal utvide sitt område til også å omfatte feiing og tilsyn med hytter. I den forbindelse ser vi oss nødt til å endre faktureringen. Vi får nå en løsning som er lik det våre nabokommuner har.

Det vil fra 01.01.2017 ligge en flat årlig avgift på boliger *og fritidsboliger* som heter feie/tilsynsavgift. Denne vil i år være på 360,- fordelt på fire terminer. Dette vil for de fleste være en nedgang siden tilsynsaviften var på 230,- pluss feieavgift på 400,-

Selve utføring av feiing og tilsyn vil skje ut fra det behovet vi avdekker når vi er på besøk. Ikke alle får da besøk hvert år, dersom alt er i orden og det er lite sot i skorsteinen.

Feiervesenet skal drives etter selvkostprinsippet. Dette er altså en tjeneste som kommunen hverken skal tjene eller tape på. Alternativet til den nye løsningen ville være etterskuddsvis betaling, men til en vesentlig høyere pris.

Vi takker våre innbyggere for godt samarbeid gjennom alle år og håper på forståelse for valgt løsning.

Med vennlig hilsen

Nord-Odal feiervesenet v/

Steffan Andrè Bunes og Rune Ekornhol